open-index/open-wikipedia-markdown huggingface dataset:
Μπουντβάνσκα Ριβιέρα Μπούντβα

Η **Μπουντβάνσκα Ριβιέρα Μπούντβα** είναι μια επαγγελματική πετοσφαιρική ομάδα από την Μπούντβα, Μαυροβούνιο. Συμμετέχει στην ανώτατη κατηγορία της χώρας και στο Τσάμπιονς Λιγκ. Ιδρύθηκε το 1978.

## Τίτλοι
**Πρωτάθλημα Σερβίας και Μαυροβουνίου*: 2001,2002
**Πρωτάθλημα Μαυροβουνίου*: 2009
**Κύπελλο Μαυροβουνίου*: 2010

## Εξωτερικοί σύνδεσμοι
*Επίσημη ιστοσελίδα

Κατηγορία:Πετοσφαιρικές ομάδες Μαυροβουνίου
Ζιχοστρόλ Τσέσκε Μπουντεγιόβιτσε

Η **Ζιχοστρόλ Τσέσκε Μπουντεγιόβιτσε** (τσεχικά: *Jihostroj České Budějovice*) είναι επαγγελματική πετοσφαιρική ομάδα με έδρα την Τσέσκε Μπουντεγιόβιτσε, Τσεχία. Συμμετέχει στο ανώτατο πρωτάθλημα πετοσφαίρισης Τσεχίας.

## Τίτλοι
*
***Πρωτάθλημα Τσεχοσλοβακίας* : 1983, 1985
*
***Πρωτάθλημα Τσεχίας* : 2000, 2002, 2007, 2008, 2009, 2011
***Κύπελλο Τσεχίας* : 1999, 2000, 2002, 2003

Κατηγορία:Πετοσφαιρικές ομάδες Τσεχίας
Ντούκλα Λίμπερετς

Η **Ντούκλα Λίμπερετς** είναι μια τσέχικη ομάδα πετοσφαίρισης με έδρα το Λίμπερετς. Ιδρύθηκε το 1948 στην Πράγα, αλλά από τότε άλλαξε πολλές φορές έδρα. Από το 1969 εδρεύει μόνιμα στο Λίμπερετς.

Έχει κατακτήσει 17 πρωταθλήματα και 9 κύπελλα Τσεχοσλοβακίας και Τσεχίας. Η μεγαλύτερη όμως επιτυχία της  είναι η κατάκτηση του Κύπελλο Πρωταθλητριών το 1976. Η πιο πρόσφατη διάκρισή της στα Ευρωπαϊκά Κύπελλα είναι η κατάκτηση της 3ης θέσης στο Κύπελλο Συνομοσπονδίας (CEV Καπ) το 2005.

## Τίτλοι - Διακρίσεις

### Ευρωπαϊκοί
**[[Τσάμπιονς Λιγκ (πετοσφαίριση ανδρών)|Κύπελλο Ευρώπης]]**
* **Νικήτρια (1)**: 1975-76
**[[CEV Cup πετοσφαίρισης ανδρών|CEV Cup]]**
* **3η θέση (1)**: 2004-05

### Εγχώριοι
**Πρωτάθλημα Τσεχοσλοβακίας**
* **Νικήτρια (14)**: 1950, 1951, 1952, 1953, 1954, 1955, 1960, 1961, 1963, 1973, 1975, 1976, 1980, 1983
**Κύπελλο Τσεχοσλοβακίας**
* **Κύπελλο (2)**: 1975, 1992
**Πρωτάθλημα Τσεχίας**
* **Νικήτρια (3)**: 2001, 2003, 2015, 2016
**Κύπελλο Τσεχίας**
* **Νικήτρια (7)**: 1995, 2001, 2007, 2008, 2009, 2013, 2014, 2016

## Εξωτερικοί σύνδεσμοι
* Επίσημη ιστοσελίδα

Κατηγορία:Πετοσφαιρικές ομάδες Τσεχίας
Κατηγορία:Ιδρύσεις αθλητικών συλλόγων το 1948
Νίνα Κόσχετζ

Η **Νίνα Κόσχετς,** πραγματικό όνομα **Νίνα Πάβλοβνα Κόσιτς** (ρωσικά: Нина Павловна Кошиц, 30 Δεκεμβρίου 1891 - 14 Μαΐου 1965) ήταν ηθοποιός και τραγουδίστρια σοπράνο της όπερας με καταγωγή από την Ουκρανία που εγκαταστάθηκε στην Αμερική.

## Βιογραφία
Γεννήθηκε στο Κίεβο και μετακόμησε στη Μόσχα. Εκεί παρακολούθησε μαθήματα ωδικής. Πατέρας της ήταν ο επίσης τραγουδιστής Πάβελ Κόσχετζ. Σπούδασε ωδική στο Παρίσι με δασκάλα την Φελίσιτας Λιτβίνε. Υποδυήθηκε κυρίους ρόλους σε πολλές σκηνές στη Ρωσία, σε πολλές Ευρωπαικές σκηνές, καθώς και στην Αμερική.

## Παραπομπές


## Εξωτερικοί σύνδεσμοι
* 

Κατηγορία:Ρωσίδες τραγουδίστριες
Κατηγορία:Ουκρανές τραγουδίστριες
Κατηγορία:Αμερικανοί τραγουδιστές όπερας
Κατηγορία:Υψίφωνοι
Αμρισγουίλ Βόλλει

Η **Αμρισγουίλ Βόλλει** είναι μια πετοσφαιρική ομάδα με έδρα την Ελβετία. Από τις αρχές της δεκαετίας του 1990 συμμετέχει στην ανώτατη κατηγορία της χώρας. Έχει συμμετάσχει σε πολλές ευρωπαϊκές διοργανώσεις από το 1995 και μετά.

## Εξωτερικοί σύνδεσμοι
* Επίσημη ιστοσελίδα

Κατηγορία:Πετοσφαιρικές ομάδες Ελβετίας
Τσιτσέκ Χατούν

Η **Τσιτσέκ Χατούν** (Οθ. Τούρκικα:چیچک خاتون) (Τούρκικα: *Çiçek Hatun*, 1443 - 3 Μαΐου 1498) ήταν η έκτη σύζυγος του σουλτάνου Μωάμεθ Β΄ της Οθωμανικής Αυτοκρατορίας και μητέρα του Ηγεμόνα Τζεμ, διεκδικητή του οθωμανικού θρόνου.

Ο πλήρης τίτλος ήταν: ***Devletlu İsmetlu Çiçek Hatun Aliyyetü'ş-Şân Hazretleri***

## Πρώιμη ζωή & Εξορία
Γεννήθηκε στην Προύσα το 1443 και ήταν η αδελφή του Αλή Μπέη. Παντρεύτηκε με τον Μωάμεθ στην Κωνσταντινούπολη και γέννησε το μοναδικό της παιδί τον Ηγεμόνα Τζεμ στις 22 Δεκεμβρίου 1459. 

Μετά την πρώτη ήττα του Ηγεμόνα Τζεμ στον πόλεμο διαδοχής μετά το θάνατο του πατέρα του το 1481, η Τσιτσέκ, ο Τζεμ και η υπόλοιπη οικογένεια, κατέφυγε στο Σουλτανάτο των Μαμελούκων στο Κάιρο. Από όλα τα μέλη της οικογένειας του Τζεμ, η Τσιτσέκ Χατούν ήταν η πιο αφοσιωμένη σύμμαχος του. Ο Γκεντίκ Αχμέτ Πασάς, ο οποίος ήταν δάσκαλος του Τζεμ, τη στήριξε ώστε να αποδεχθεί την ενθρόνιση του μεγαλύτερου αδελφού του Βαγιαζήτ. Αν και Τζεμ εγκαταλείφθηκε από τον δάσκαλος του, καθώς αυτός υπηρετούσε τη μητέρα του, την Τσιτσέκ. 

## Η φυλάκιση του Τζεμ
Το 1482 ο Τζεμ υπέστει και δεύτερη ήττα από τον Βαγιαζήτ Β΄, κατέφυγε στη Ρόδο, όπου έγινε δεκτός από τον Πιερ ντ'Ωμπυσόν, Μέγα Μάγιστρο του Τάγματος του Αγίου Ιωάννη της Ιερουσαλήμ και αντίπαλο της Οθωμανικής Αυτοκρατορίας. Αργότερα ο Πιερ ντ'Ωμπυσόν σύναψε συνθήκη ειρήνης με τον Βαγιαζήτ και στη συνέχεια φτάνει μια ξεχωριστή συμφωνία για την αιχμαλωσία του Τζεμ. 

Υποσχέθηκε στον Βαγιαζήτ να φυλακίσει τον Τζεμ σε αντάλλαγμα μια ετήσια πληρωμή 35.000 δουκάτων για τη φροντίδα του. Ως εκ τούτου, οι Ιππότες πήραν τα χρήματα και προδίδουν τον Τζεμ, ο οποίος στη συνέχεια έγινε ένας καλοσυντηρημένος κρατούμενος στη Ρόδο.

Στην Αίγυπτο, η Τσιτσέκ πίεζε τον σουλτάνο μέσω της συζύγου του, να τον ελευθερώσει και να φέρει τον γιο της στην Αίγυπτο. Τα γράμματα μεταφέρθηκαν μέσω του Νίκολα ντε Νικοσί, ο οποίος αποκάλυψε ότι ο Τζεμ είχε επικοινωνία με τη μητέρα του. Οι προσπάθειες της Τσιτσέκ να φέρει τον γιο της στην Αίγυπτο, την έκαναν να χρησιμοποιήσει την επιρροή της στο δικαστήριο Μαμελούκων προτρέποντας τον Κάιτμπεη να τη βοηθήσει σε αυτή της την προσπάθεια. 

Ο ντ’ Ομπισόν χρησιμοποίησε τον Τζεμ για να ελέγχει την Τσιτσέκ και τον Κάιτμπεη και να χειρίζεται τα είκοσι χιλιάδες κομμάτια χρυσού με την προσποίηση ότι θα μεταφέρει τον Τζεμ στην Αίγυπτο. Η Τσιτσέκ αγωνίστηκε για λογαριασμό του Τζεμ, πολλά χρόνια και υπηρέτησε ως κύριος σύμμαχος του, στην προσπάθεια του να ελευθερώσει τον εαυτό του από την Ευρωπαϊκή αιχμαλωσία που συνάντησε μετά την ήττα του από τον αδελφό του.

## Θάνατος
Η Τσιτσέκ πέθανε στις 3 Μαΐου 1498 από Πανούκλα και θάφτηκε στο Κάιρο. Το πτώμα του Τζεμ, επέστρεψε από τη Νάπολη, όπου και πέθανε, και θάφτηκε στον τάφο του μεγαλύτερου αδελφού του, Μουσταφά.

## Παραπομπές


## Πηγές

*
*
*
*
*
*

*
*
*
*
*
*

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Μαρκ Νέες

Ο **Μαρκ Νέες**, γεννημένος στις 2 Ιουλίου 1974 στο Ντάρμστατ της Γερμανίας, είναι πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στην θέση του σέντερ.

## Καριέρα
Ο Νέες αγωνίστηκε στην ομάδα των Ντονς του πανεπιστημίου του Σαν Φρανσίσκο από το 1995 ως το 1998, παίζοντας σε 81 αγώνες με μόλις 2,3 πόντους και 1,9 ριμπάουντ ανά παιχνίδι.

Την σεζόν 1998-99, υπέγραψε στην ομάδα του Άρη Θεσσαλονίκης και έπαιξε ως αναπληρωματικός σέντερ του Μιχαήλ Μιχαήλοφ, ενώ συμμετείχε σε πέντε αγώνες του κυπέλλου Σαπόρτα με μέσους όρους 0,8 πόντων και 1,0 ριμπάουντ, βοηθώντας τους "κίτρινους" να φθάσουν ως την ημιτελική φάση της διοργάνωσης.

Την επόμενη διετία φόρεσε την φανέλα της Όλντενμπουργκ και το καλοκαίρι του 2001 μεταγράφηκε στην Λούντβιγκσμπουρκ, με την οποία κατέκτησε την πρώτη θέση της δεύτερης κατηγορίας του γερμανικού πρωταθλήματος. Αποχώρησε από την ενεργό δράση σε ηλικία 28 ετών.

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Όλντενμπουργκ
Κατηγορία:Σέντερ
Νίκος Καλογερόπουλος (αντισφαίριση)

Ο **Νικόλαος-Δημήτριος Καλογερόπουλος**, γνωστός στο εξωτερικό και σαν *Nicky Kalo*, είναι παλαίμαχος Έλληνας πρωταθλητής της αντισφαίρισης. 

Γεννημένος στις 18 Φεβρουαρίου 1945 στο Σαν Χοσέ της Κόστα Ρίκα, είναι γιος του Ανατόλιου Καλογερόπουλου και της Έντιθ Πρινς από το Ελ Σαλβαδόρ και έχει άλλα δύο αδέλφια. 

Ξεκίνησε την αντισφαίριση σε ηλικία εννέα ετών με προπονητή τον πατέρα του. Ο πατέρας του ήταν επίσης πρωταθλητής στην αντισφαίριση και είχε όμιλο αντισφαίρισης στο Ελ Σαλβαδόρ. Ξεκίνησε να παίζει σε διεθνή τουρνουά σε Κεντρική και Βόρεια Αμερική από το 1958, και το 1959 κέρδισε το πρώτο του τουρνουά στο Μαϊάμι. Το 1960 ήταν πρωταθλητής εφήβων Κεντρικής Αμερικής, και το 1961 ξεκίνησε περιοδεία σε τουρνουά στην Ευρώπη. Κατά τη διάρκειά της αποφάσισε να έρθει, σύμφωνα με δική του συνέντευξη, στην Ελλάδα όπου συνέχισε να αγωνίζεται σαν αθλητής του ΟΑΑ και ήταν πρωταθλητής για 20 περίπου χρόνια.

Ήταν πρωταθλητής Ελλάδος στο απλό ανδρών 16 φορές (το 1962, 1963, 1964, 1965, 1966, 1968, 1969, 1970, 1971, 1972, 1973, 1975, 1976, 1977, 1979 και το 1980) και δεύτερος το 1967 και το 1978. Στο διπλό ανδρών ήταν πρώτος το 1962, 1963, 1965, 1967, 1968, 1969, 1971, 1972, 1975, 1979 και 1980, και δεύτερος το 1966. Στο διπλό μεικτό ήταν πρώτος το 1980 και δεύτερος το 1962 και το 1963. Ήταν πρωταθλητής εφήβων στο απλό το 1962, πρώτος στο πρωτάθλημα Θεσσαλονίκης στο απλό το 1964, 1967 και 1971, ενώ πρώτες θέσεις είχε και σε άλλα εγχώρια τουρνουά της εποχής.

Το 1963 ήταν νικητής στα τζούνιορς του Ρολάν Γκαρός και του Γουίμπλετον, ενώ το 1964 έφτασε στους 16 των ανδρών του Γουίμπλετον. Συμμετείχε στο κυρίως ταμπλό του Ρολάν Γκαρός και του Γουίμπλετον σχεδόν κάθε χρόνο από το 1964 ως το 1973. Συμμετείχε επίσης σε πολλά τουρνουά σε όλο τον κόσμο, σε απλό και διπλό. Ήταν πρώτος στο πρωτάθλημα Οστάνδης το 1965, πρώτος στις Βρυξέλλες το 1965 και 1966, πρώτος το 1965 στο Μιλάνο και στο Ζούτ του Βελγίου, δεύτερος στο διπλό το 1968 στο Όπεν Ιταλίας.

Ήταν μέλος της εθνικής Ελλάδος από το 1963 έως το 1981 και συμμετείχε μαζί της στα κύπελλα Ντέιβις το 1963, 1964, 1967, 1969, 1970, 1973, 1974, 1975, 1976, 1977, 1978, 1979 και το 1981, στο Βαλκανικό κύπελλο το 1963, 1967 και το 1978, στους Μεσογειακούς αγώνες του 1971 όπου κατέκτησε το χάλκινο μετάλλιο, και σε άλλα τουρνουά μεταξύ εθνικών ομάδων.

Στις 26 Σεπτεμβρίου 1973 (ένα μήνα μετά την καθιέρωση της παγκόσμιας κατάταξης στο τένις) βρέθηκε στο Νο. 108, την υψηλότερη θέση στην ιστορία της ελληνικής αντισφαίρισης στο απλό ανδρών, μέχρι που τον ξεπέρασε στις 23 Οκτωβρίου 2017 ο Στέφανος Τσιτσιπάς.

Σήμερα ζει στην Κόστα Ρίκα παντρεμένος με την Αμερικανίδα, πρώην τενίστρια, Κάρολ-Αν Πρόσεν (*Carol-Αnn Prosen*), με τρεις κόρες, έχει δικό του όμιλο αντισφαίρισης, και συνεχίζει να αγωνίζεται σε τουρνουά παλαιμάχων.

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες προπονητές αντισφαίρισης
Don't Break the Oath

**Don't Break the Oath** είναι ο τίτλος του δεύτερου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 7 Σεπτεμβρίου του 1984 μέσω της δισκογραφικής εταιρείας Music for Nations στην Μεγάλη Βρετανία και της Roadrunner στην υπόλοιπη Ευρώπη, όπως και μέσω της Combat στην Βόρεια Αμερική.

## Ηχογράφηση
Οι ηχογραφήσεις του άλμπουμ ξεκίνησαν στις 30 Απριλίου του 1984 στο Easy Sound Recording Studio της Κοπενχάγης, με παραγωγό τον Χένρικ Λουντ. Αρκετά τραγούδια είχαν ήδη ηχογραφηθεί για τον πρώτο δίσκο του συγκροτήματος, αλλά δεν είχαν συμπεριληφθεί στην τελική κοπή, όπως τα "*Come to the Sabbath*" και "*The Oath*".

Ο αρχικός τίτλος του κομματιού "*Welcome Princess of Hell*" ήταν "*Welcome Princes of Hell*", αλλά άλλαξε λόγω τυπογραφικού λάθους, παρά το ό,τι οι στίχοι ήταν σωστά τυπωμένοι.

## Κριτικές
Οι κριτικές για τον δίσκο υπήρξαν ιδιαίτερα θετικές, με τον Στιβ Χιούι του AllMusic να το βαθμολογεί με 4,5 αστέρια με άριστα τα πέντε, το Ultimate Guitar με 9,4 / 10, και το "Metal Storm" με 8,9 / 10.

Το ΝΜΕ κατέταξε τον δίσκο στην 54η θέση των εκατό καλύτερων άλμπουμ του heavy metal, ενώ το Digital Dream Door το κατέταξε 27ο στην αντίστοιχη δική του λίστα.

## Προώθηση
Το "*Don't Break the Oath*" κυκλοφόρησε στις 7 Σεπτεμβρίου του 1984, περίπου έναν μήνα πριν ξεκινήσει η πρώτη αμερικάνικη περιοδεία των Mercyful Fate, η οποία διήρκεσε για δύο μήνες, με το συγκρότημα να εμφανίζεται είτε ως πρώτο όνομα σε κλαμπ των ΗΠΑ, είτε ως support στους Motörhead.

Από τις 26 ως τις 30 Δεκεμβρίου έδωσαν πέντε συναυλίες επί γερμανικού εδάφους, πριν παίξουν για τελευταία φορά ζωντανά κατά την δεκαετία του '80 στις 11 Απριλίου 1985 στην Κοπενχάγη.

## Τραγούδια
* *Όλα τα κομμάτια είναι συνθέσεις των [[King Diamond]] και [[Χανκ Σέρμαν]], εκτός αν σημειώνεται διαφορετικά.*

## Μέλη των Mercyful Fate
Η σύνθεση του συγκροτήματος κατά την ηχογράφηση του "***Don't Break the Oath***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **Τίμι Χάνσεν** - *[[μπάσο]]*
* **Κιμ Ραζ** - *[[τύμπανα]]*

## Παραπομπές


## Πηγές
* Mercyful Fate “Don't Break The Oath” | King Diamond & Mercyful Fate
* Don't Break the Oath - Mercyful Fate | Songs, Reviews, Credits | AllMusic
* Death Metal Underground: Don't Break the Oath turns 31 today

Κατηγορία:Δισκογραφία των Mercyful Fate
Κατηγορία:Άλμπουμ του 1984
Κατηγορία:Άλμπουμ από την Roadrunner Records
Κατάλογος έργων του Φρανθίσκο Γκόγια

Η σελίδα αυτή περιλαμβάνει εικονογραφημένο κατάλογο των σημαντικότερων έργων του Φρανθίσκο Γκόγια.

 
Κατηγορία:Κατάλογοι έργων τέχνης
R (γλώσσα προγραμματισμού)

Η **R** είναι μια γλώσσα προγραμματισμού ανοικτού κώδικα και περιβάλλον που παρέχει στον χρήστη τη δυνατότητα να κάνει υπολογιστική στατιστική και γραφήματα μέσω εντολών, π.χ. ggplot2 .Έχει πολλές ομοιότητες με το περιβάλλον της S, η οποία δημιουργήθηκε στα Εργαστήρια Bell από τον John Chambers. Παρέχει τα απαραίτητα εργαλεία προκειμένου να υλοποιηθεί μια στατιστική ανάλυση. Κάποια από τα εργαλεία αυτά είναι:
* δημιουργία τυχαίων δειγμάτων
* διακριτές και συνεχείς μεταβλητές (Poisson, Gamma, Exponential κτλ)
* έλεγχοι υποθέσεων
* στατιστικά τεστ (Kolmogorov-Smirnoff)
* δημιουργία γραφημάτων (ιστόγραμμα, qq plot, pie chart, bar chart κτλ)

Είναι GNU λογισμικό, δηλαδή ο καθένας μπορεί να κάνει βελτιώσεις στον πηγαίο κώδικα της R και να τις δημοσιεύει και επίσης διανέμεται δωρεάν. Λόγω του ότι όλοι έχουν πρόσβαση στον πηγαίο κώδικα της, έχουν γίνει πολλές βελτιώσεις από τότε που δημιουργήθηκε. Οι αρχικοί δημιουργοί ήταν οι Robert Gentleman και Ross Ihaka, αργότερα όμως συνέβαλλαν και άλλοι στην ανάπτυξη της.

## Πλεονεκτήματα και μειονεκτήματα
Η R προέρχεται από την S,αλλά η R μπορεί να κάνει τα ίδια πράγματα με την S και με πολύ λιγότερο κώδικα. Είναι open source περιβάλλον, άρα όλοι μπορούν να έχουν πρόσβαση στον κώδικά της και να κάνουν διορθώσεις.Επιπλέον, επιτρέπει στον χρήστη να αλληλεπιδρά και με άλλες γλώσσες (C/C++, Java, Python), με αρχεία δεδομένων(Excel, Access) και με άλλα στατιστικά πακέτα (SAS, Stata, SPSS, Minitab). Τέλος, το περιβάλλον της R παρέχεται δωρεάν. 
Η R δεν συνιστάται για ανάλυση μεγάλων δεδομένων.  Το βασικό μειονέκτημα της R είναι ότι καταναλώνει πολύ μνήμη. Είναι 'αργή' γλώσσα και άρα ως προς τον χρόνο εκτέλεσης των εντολών δεν είναι τόσο αποδοτική.

## Εφαρμογές

Λόγω του ότι η R έχει πάνω από 15000 πακέτα, χρησιμοποιείται σε πολλούς επιστημονικούς τομείς. Κατ'αρχάς χρησιμοποιείται  σε εταιρίες όπως  οι Google, LinkedIn, Facebook που κάνουν ανάλυση δεδομένων. Επιπλέον χρησιμοποιείται και σε άλλους τομείς, όπως στα οικονομικά, στην αστρονομία, στην χημεία, στην φαρμακευτική, στην ιατρική, στο μάρκετινγκ κτλ.

## Παραδείγματα

## Παραπομπές


Κατηγορία:Γλώσσες προγραμματισμού
Χαρτί υγείας

δεξιά|μικρογραφία| Ένα γεμάτο ρολό χαρτιού υγείας
δεξιά|μικρογραφία| Χαρτί υγείας και χαρτοθήκη για χαρτί υγείας. Το εσωτερικό μέρος από χαρτόνι είναι ορατό στη χαρτοθήκη.
Το **χαρτί υγείας** είναι ένα προϊόν λεπτού χαρτιού που χρησιμοποιείται κυρίως για το σκούπισμα και καθαρισμό του πρωκτού και της γύρω περιοχής των γεννητικών οργάνων. Επίσης δρα ως στρώμα προστασίας για τα χέρια κατά τη διάρκεια αυτών των διαδικασιών. Πωλείται ως μια μακρά λωρίδα από διάτρητο χαρτί τυλιγμένο γύρω από ένα χαρτόνι.

Η χρήση του χαρτιού για λόγους υγιεινής καταγράφηκε για πρώτη φορά στην Κίνα τον 6ο αιώνα μ.Χ., με ειδικό κατασκευασμένο χαρτί τουαλέτας. Η μαζική παραγωγή του είδους ξεκίνησε τον 14ο αιώνα και η παραγωγή του σύγχρονου χαρτιού υγείας ξεκίνησε τον 19ο αιώνα.

Υπάρχουν και άλλες χρήσεις για το χαρτί υγείας, καθώς είναι ένα άμεσα διαθέσιμο οικιακό προϊόν. Μπορεί να χρησιμοποιηθεί σαν χαρτομάντιλο προσώπου για το φύσημα της μύτης ή το σκούπισμα των ματιών. Ορισμένες γυναίκες χρησιμοποιούν επίσης το χαρτί για να απορροφήσουν την αιματηρή έκκριση που βγαίνει από τον κόλπο τους κατά τη διάρκεια της εμμήνου ρύσεως. Χρησιμοποιείται επίσης για το σκούπισμα του ιδρώτα, τον καθαρισμό του προσώπου ως μια λιγότερο λειαντική χαρτοπετσέτα, ενώ ως είδος φάρσας, το χαρτί τουαλέτας αποτελεί μια μορφή βανδαλισμού από εφήβους (κυρίως στις Η.Π.Α.) ενάντια στον εκάστοτε στόχο, ο οποίος αναγκάζεται να καθαρίσει μετέπειτα.

## Δείτε επίσης
* Πρωκτική υγιεινή
* Κατεύθυνση ξετυλίγματος ρολού χαρτιού υγείας
* Ξυλόσπογγος, ένα αρχαίο αντίστοιχο

## Εξωτερικοί σύνδεσμοι
* 

Κατηγορία:Υγιεινή

Κατηγορία:Τουαλέτες
Eine kleine Nachtmusik

To ***Eine kleine Nachtmusik***, γνωστό στα ελληνικά ως ***Μικρή νυχτερινή μουσική*** (αυθ. ονομασία του έργου στα γερμ.: *Serenade Nr. 13 für Streicher in G-dur* K. 525, δηλ. «Σερενάτα No. 13 για έγχορδα σε Σολ μείζονα»), είναι σύνθεση μουσικής δωματίου του 1787, από τον Βόλφγκανγκ Αμαντέους Μότσαρτ. Το κομμάτι γράφτηκε για δύο βιολιά, μία βιόλα και ένα τσέλο, ενώ συνήθως ερμηνεύεται από ορχήστρα εγχόρδων. Το κομμάτι αποτελείται από τέσσερα μέρη: 

I. Allegro II. Romanze: AndanteIII. Menuetto: AllegrettoΙV. Rondo: Allegro.
## Παραπομπές


## Βιβλιογραφία
* Holoman, D. Kern: *Evenings with the orchestra: a Norton companion for concertgoers*, W.W. Norton & Co., 1992, ISBN 0-393-02936-0

## Εξωτερικοί σύνδεσμοι

* Performance of ''Eine kleine Nachtmusik'' από A Far Cry from the Isabella Stewart Gardner Museum in MP3 format

Κατηγορία:Συνθέσεις του Βόλφγκανγκ Αμαντέους Μότσαρτ
Κατηγορία:Συνθέσεις σε Σολ μείζονα
Κατηγορία:Συνθέσεις του 1787
Καστανιά Λακωνίας

Η **Καστανιά** Λακωνίας (ή Καστάνιτσα ή Καστάνια) είναι χωριό που ανήκει στα Μανιάτικα Μπαρδουνοχώρια της Λακωνίας. Ανήκει στο Δ. Δ. Σμύνους του Δήμου Ανατολικής Μάνης του Νομού Λακωνίας. Βρίσκεται 28 χιλιόμετρα Β.Δ. του Γυθείου σε υψόμετρο 780 μέτρα στις νοτιοανατολικές πλαγιές του Ταϋγέτου. Λίγο υψηλότερα βρίσκεται η Ιερά Μονή της Παναγίας Γιάτρισσας Ταϋγέτου.

## Ονομασία
Η Καστάνια απαντάται στο ποίημα του Νηφάκη του 1789, στον Ληκ το 1805 ως *Kastanitza*, στη στατιστική της Exped.Scient. το 1829 ως *Καστάνιτζα*. Οι Μανιάτες την ονόμαζαν Μικρή Καστάνια ή Καστάνιτσα για να την ξεχωρίζουν από την Καστάνια της Μεσσηνιακής Μάνης.

## Ιστορικά στοιχεία
Είναι πατρίδα του Παναγιώταρου Βενετσανάκη και έμεινε γνωστή από την πολιορκία της τον Ιούλιο του 1780 (Πολιορκία της Καστανίτσας) από 14.000 Τούρκους, με σκοπό την εξόντωση του Παναγιώταρου, αλλά και του Κωνσταντίνου Κολοκοτρώνη (πατέρα του Γέρου του Μοριά), την οποία και τελικά πέτυχαν μετά από αποτυχημένη έξοδο των πολιορκημένων στις 19 προς 20 Ιουλίου 1780 ύστερα από δώδεκα μέρες γενναίας αντίστασης.

Η πολιορκία του Κροκόδειλου Κλαδά το 1481 από τους Τούρκους επίσης συνέβη στη Καστάνιτσα.

Ο δήμος Μελιτίνης της επαρχίας Λακεδαίμονος Γ΄ τάξεως, ο οποίος συστάθηκε με βασιλικό διάταγμα το 1835, περιελάμβανε τα χωριά Καστάνιτσα, Σελεγούδι, Άγιος Νικόλαος, Κόκκινα Λουριά, Μαλτσίνα, Αρχοντικό. Το 1912 χωρίστηκαν σε κοινότητες. Το 1998 τα χωριά ενσωματώθηκαν στον νέο Δήμο Σμύνους Λακωνίας που δημιουργήθηκε. Με τη θέσπιση καλλικρατικών δήμων το 2010 και τη δημιουργία πέντε συνολικά δήμων στη Λακωνία, ο Δήμος Σμύνους εντάχθηκε στο Δήμο Ανατολικής Μάνης Π.Ε. Λακωνίας.

## Γεωγραφικά στοιχεία
Γειτονικά χωριά το Σελεγούδι, το οποίο βρίσκεται σε απόσταση 5 χιλιόμετρα νότια, ο Άγιος Νικόλαος, τα Κόκκινα Λουριά και η Μέλισσα (Μαλτσίνα). Η φυσική οχυρωματική της θέση της, της έδινε το δικαίωμα να είναι ο άγρυπνος φρουρός της περιοχής ενάντια στους Τουρκομπαρδουνιώτες, που λυμαίνονταν την περιοχή της Βαρδούνιας Λακωνίας προεπαναστατικά.

Τα χωριά Αρχοντικό, Μέλισσα, Κόκκινα Λουριά, Άγιος Νικόλαος, Σελεγούδι και Καστάνια ανήκαν, κατά τη δεύτερη Τουρκοκρατία 1715-1821, στη Μάνη και όχι στα Μπαρδουνοχώρια. Στη Μάνη ανήκαν μόνο τα παραπάνω 6 χωριά που αποτελούσαν την καπετανία του Παναγιώταρου Βενετσανάκη, γιατί σε αυτά ζούσαν μόνο Έλληνες και δεν χτίστηκε ποτέ πύργος Τουρκομπαρδουνιωτών, χωρίζονταν δε από τα υπόλοιπα χωριά από τον ποταμό Σμήνο. Ο Γ. Καψάλης εντάσσει τα χωριά αυτά στα Μπαρδουνοχώρια, αλλά διευκρινίζει ότι υπάγονται στη Μάνη.

Τα Μπαρδουνοχώρια Λακωνίας βρίσκονται σε νευραλγικό σημείο του νομού, αφού είναι ο συνδετικός κρίκος της Σπάρτης με τη Μάνη.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Shadowrun (βιντεοπαιχνίδι, 1993)

Το ***Shadowrun*** είναι κυβερνοπάνκ βιντεοπαιχνίδι φαντασίας δράσης ρόλων για το Super Nintendo Entertainment System, που μεταφέρθηκε από το επιτραπέζιο παιχνίδι *[[Shadowrun (παιχνίδι)|Shadowrun]]* της FASA. Αναπτύχθηκε από την αυστραλιανή εταιρεία Beam Software και κυκλοφόρησε πρώτη φορά Data East το 1993.

Το παιχνίδι βασίζεται αόριστα στο μυθιστόρημα *[[Never Deal with a Dragon]]* του συνδημιουργού του *Shadowrun* του Ρόμπερτ Ν. Σαρέτ και τοποθετείται στη χρονιά 2050. Ο παίκτης αναλαμβάνει το ρόλο του Jake Armitage, ενός άντρα που υποφέρει από αμνησία αφού έχει χτυπηθεί σοβαρά από δολοφόνους. Το σενάριο ακολουθεί την προσπάθεια του Jake καθώς προσπαθεί να ανακαλύψει τη δική του ταυτότητα και την ταυτότητα μιας μυστηριώδους φιγούρας που τον θέλει νεκρό, και τελικά ολοκληρώνει την αποστολή του. Το βιντεοπαιχνίδι του 2013 *[[Shadowrun Returns]]* της Harebrained Schemes συνδέει τις ιστορίες του παιχνιδιού και του *[[Shadowrun (βιντεοπαιχνίδι του 1994)|Shadowrun]]* για το Sega Genesis.

## Παραπομπές


Κατηγορία:Βιντεοπαιχνίδια Shadowrun
Κατηγορία:Βιντεοπαιχνίδια του 1993
Κατηγορία:Βιντεοπαιχνίδια δράσης ρόλων
Κατηγορία:Αποκλειστικότητες του SNES
Κατηγορία:Βιντεοπαιχνίδια τοποθετημένα στο Σιάτλ
Κατηγορία:Βιντεοπαιχνίδια τοποθετημένα στα 2050s
Κατηγορία:Επαυξημένη πραγματικότητα στη μυθοπλασία
Κατηγορία:Βιντεοπαιχνίδια με ισομετρικά γραφικά
Κατηγορία:Βιντεοπαιχνίδια βασισμένα σε μυθιστορήματα
Λένος Χρηστίδης

Ο **Λένος Χρηστίδης** (Νικόλαος - Έλενος) γεννήθηκε στις 11 Δεκεμβρίου 1968 στη Φρανκφούρτη της τότε Δυτικής Γερμανίας, γιος του κριτικού θεάτρου Μηνά Χρηστίδη και της συγγραφέως Ντόρας Γιαννακοπούλου. Έχει γράψει μυθιστορήματα, διηγήματα και θεατρικά έργα.

## Συγγραφικό Έργο
* Η μελαμψή παρθένος, (2014) Εκδόσεις Καστανιώτη
* Το τρένο, (2013) Εκδόσεις Καστανιώτη
* Μόνολογκ, (2008) Εκδόσεις Καστανιώτη
* Ο τυχερός αριθμός του δόκτορος Μπου, (2006) Εκδόσεις Καστανιώτη
* Amazing Thailand, (2005) Εκδόσεις Καστανιώτη
* Λοστρέ, (2003) Εκδόσεις Καστανιώτη
* Διακοπές στη Χέλλαντ, (2001) Εκδόσεις Καστανιώτη
* Δύο θεοί, (2001) Εκδόσεις Καστανιώτη
* Ψυχ, (2000) Εκδόσεις Καστανιώτη
* Ο τυχερός αριθμός του δόκτορος Μπου, (1998) Εκδόσεις Καστανιώτη
* Τα χαστουκόψαρα, (1997) Εκδόσεις Καστανιώτη
* Ωραία φάση, (1996) Εκδόσεις Καστανιώτη
* Bororó, (1995) Εκδόσεις Καστανιώτη

## Βραβεύσεις
* Βραβεία Κάρολος Κουν, 1999

## Θεατρικές Παραστάσεις
Κατάλογος ελληνικών παραστάσεων των θεατρικών έργων του Λ. Χρηστίδη.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί Σύνδεσμοι
* Λένος Χρηστίδης | Kastaniotis.com - Εκδόσεις Καστανιώτη

### Συνεντεύξεις
* Θεοδόσης Μίχος. *[https://www.news247.gr/magazine/talks/lenos-xristidis-afto-kanei-o-skliros-dexios-kapitalismos-se-vgazei-trelo-an-les-to-aftonoito/ Λένος Χρηστίδης: Αυτό κάνει ο σκληρός, δεξιός καπιταλισμός. Σε βγάζει τρελό αν λες το αυτονόητο].* news247.gr. 23/11/2025. Ανακτήθηκε στις 23/11/2025.

Κατηγορία:Έλληνες μυθιστοριογράφοι
Κατηγορία:Έλληνες διηγηματογράφοι
Κατηγορία:Έλληνες θεατρικοί συγγραφείς
Κατηγορία:Έλληνες συγγραφείς του 21ου αιώνα
Καστρί Αρκαδίας

Το **Καστρί** είναι ορεινό χωριό της Αρκαδίας, ευρισκόμενο στην ενδοχώρα της Κυνουρίας. Μέχρι το 1969 ονομαζόταν Άγιος Νικόλαος.

## Καστριτοχώρια
Το Καστρί -ή τα Καστριτοχώρια- είναι μία ορεινή ιστορική κοινότητα της Αρκαδίας, η οποία αποτελείται από επτά χωριά (σύμπλεγμα χωριών) και συγκεκριμένα αυτά είναι: ο Άγιος Νικόλαος που θεωρείται το κεφαλοχώρι, η Μεσορράχη, η Ωριά, η Νέα Χώρα, ο Έλατος, η Περδικόβρυση και Του Καράτουλα. Στην περιοχή βρίσκεται και η Μονή Τίμιου Προδρόμου, ενώ επίσης τη διατρέχει ο ποταμός Τάνος. Συνορεύει με τα χωριά: Άγιος Πέτρος, Άνω Δολιανά, Βούρβουρα, Κούτρουφα και Στόλος.

## Λοιπά στοιχεία
Παλαιότερα διέθετε νοσοκομείο και πλέον διαθέτει ιατρείο. Κάποτε ήταν το μοναδικό ορεινό χωριό στο Δήμο Βόρειας Κυνουρίας που διέθετε Γυμνάσιο και Λύκειο.

Πολλοί κάτοικοι ασχολούνται με την καλλιέργεια αγροτικών προϊόντων όπως κεράσια, κάστανα, καρύδια, πατάτες και ντομάτες.

## Δημογραφική εξέλιξη

## Προσωπικότητες
Από το Καστρί κατάγονται οι:
* Γεώργιος Αγγελινάκος, αγωνιστής της επανάστασης του 1821.
* Ιωάννης Κοκκώνης, αρχαιολόγος του 19ου αιώνα και από τους πρώτους παιδαγωγούς στην Ελλάδα.
* Θανάσης Βαλτινός, πεζογράφος, διηγηματογράφος, σεναριογράφος και πρώην πρόεδρος της Ακαδημίας Αθηνών (οικισμός «Του Καράτουλα»).
* Πέτρος Τατούλης, ιατρός και πολιτικός, βουλευτής Αρκαδίας με τη Νέα Δημοκρατία μεταξύ 1990 και 2009. Υφυπουργός Πολιτισμού στην κυβέρνηση του Κώστα Καραμανλή στο διάστημα 2004-2006.
* Κυριάκος Ντούμος, στιχουργός και κειμενογράφος.
* Κώστας Φαρμασώνης, σκηνοθέτης.

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Πάρνωνα
Πρίμο Ματσολάρι

Ο **Πρίμο Ματσολάρι** (, Κρεμόνα, 13 Ιανουαρίου 1890 - Μπότσολο, 12 Απριλίου 1959) ήταν Ιταλός κληρικός.

## Βιογραφικά στοιχεία
Γεννήθηκε στις 13 Ιανουαρίου 1890 στη γειτονιά της Σάντα Μαρία ντελ Μποσκέττο της Κρεμόνας της Λομβαρδίας. Χειροτονήθηκε ιερέας στις 24 Αυγούστου 1912. Κατά τη διάρκεια του Β΄ Παγκοσμίου Πολέμου υπηρέτησε ως στρατιωτικός ιερέας.

Από τις 10 Ιουλίου 1932 έως τον θάνατό του, διετέλεσε εφημέριος της Ρωμαιοκαθολικής Εκκλησίας, με έδρα το Μπότσολο.

Το 1949 ίδρυσε την δεκαπενθήμερη επιθεώρηση "*ADESSO*" (*ΑΔΈΣΣΟ* - Tώρα) και από αυτή του την ενέργεια αντιμετώπισε πολλά προβλήματα με τους ανωτέρους του. Μόνο προς τα τελευταία χρόνια του βίου του (1957) ο τότε αρχιεπίσκοπος Μοντίνι (μέλλων Πάπας Παύλος ΣΤ΄), τον κάλεσε να κηρύξει στην επισκοπή.

Υπήρξε εξέχουσα μορφή του ιταλικού καθολικισμού κατά το πρώτο μισό του 20ού αι. Η θεολογική σκέψη του προείδε αρκετές από τις αρχές που αποτυπώθηκαν αργότερα στη Β΄ Βατικάνιο Σύνοδο, γύρω από την εκκλησία των φτωχών και τη θρησκευτική ελευθερία.

## Βιβλιογραφία
* *Il mio parroco. Confidenze di un povero prete di campagna* (1932, Dehoniane)
* *La più bella avventura. Sulla traccia del &#039;prodigo&#039;* (1934, Dehoniane)
* *Lettera sulla parrocchia. Invito alla discussione* (1937, Dehoniane)
* *Il samaritano. Elevazioni per gli uomini del nostro tempo* (1938, Dehoniane)
* *I lontani. Motivi di apostolato avventuroso* (1938, Dehoniane)
* *Tra l'argine e il bosco* (1938, Dehoniane)
* *La via crucis del povero* (1938, Dehoniane)
* *Tempo di credere* (1941, Dehoniane)
* *Anch'io voglio bene al Papa* (1942, Dehoniane)
* *Dietro la Croce* (1942, Dehoniane)
* *Impegno con Cristo* (1943, Dehoniane)
* *La Samaritana* (1944, Dehoniane)
* *Il compagno Cristo. Vangelo del reduce* (1945, Dehoniane)
* *La pieve sull'argine* (1952, Dehoniane)
* *Il segno dei chiodi* (1954, Dehoniane)
* *La parola che non passa* (1954, Dehoniane)
* *Tu non uccidere* (1955, San Paolo)
* *La parrocchia* (1957, La Locusta)
* *I preti sanno morire* (1958, Dehoniane)
* *La Carità Del Papa, [[Πάπας Πίος ΙΒ΄]] e la ricostruzione dell'Italia*, Edizioni Paoline, 1991

## Παραπομπές


## Εξωτερικοί σύνδεσμοι
*  Fondazione don Primo Mazzolari

Κατηγορία:Ιταλοί κληρικοί
Γεώργιος Κοτζιάς

O **Γεώργιος Κοτζιάς** (Χανιά, 16 Ιουνίου 1918 – Νέα Υόρκη, 13 Ιουνίου 1977) ήταν Έλληνας ιατρός, ο οποίος μαζί με τους συνεργάτες του ανέπτυξαν τη θεραπεία με λεβοντόπα, η οποία αποτελεί σήμερα τη πιο διαδεδομένη θεραπεία για τη νόσο του Πάρκινσον.

## Βιογραφία
Ο Κοτζιάς γεννήθηκε στα Χανιά στις 16 Ιουνίου 1918. Ήταν γιος του μετέπειτα δημάρχου Αθηνών Κώστα Κοτζιά. Άρχισε τις σπουδές ιατρικές στο Εθνικό και Καποδιστριακό Πανεπιστήμιο Αθηνών, αλλά κατέφυγε στις Ηνωμένες Πολιτείες με τον πατέρα του όταν γερμανικά στρατεύματα εισέβαλαν στην Αθήνα το 1941. Έγινε δεκτός στην ιατρική σχολή του Χάρβαρντ και δύο χρόνια αργότερα αποφοίτησε με εύφημο μνεία. Εδεικεύτηκε ως παθολογοανατόμος στο νοσοκομείο Μπρίγχαμ και μετά υπηρέτησε ως επιμελητής νευρολογίας στο Γενικό Νοσοκομείο Μασαχουσέτης. Στη συνέχεια εργάστηκε στο  Ινστιτούτο Ροκφέλερ και στο Εθνικό Εργαστήριο του Brookhaven.

Το 1957, ο Σουηδός επιστήμονας Άρβιντ Κάρλσον έδειξε ότι η ντοπαμίνη ήταν νευροδιαβιβαστής στον εγκέφαλο και όχι απλά πρόδρομο μόριο της νορεπινεφρίνης, όπως θεωρούταν προηγουμένως. Στη συνέχεια, άρχισε η θεραπεία με λεβοντόπα, πρόδρομη ουσία της ντοπαμίνης η οποία μπορεί να διέρχεται από τον αιματοεγκεφαλικό φραγμό, από άλλους γιατρούς για τη νόσο Πάρκινσον. Όμως, η έγχυσή της προκαλούσε τοξικότητα, με αποτέλεσμα να μην είναι πρακτική για θεραπευτικούς σκοπούς. Τότε, ο Κοτζιάς έκανε μια σημαντική παρατήρηση. Αρχίζοντας με πολύ μικρές δόσεις δια στόματος κάθε δύο ώρες υπό συνεχή παρακολούθηση και αυξάνοντας σταδιακά τη δόση, κατάφερε να σταθεροποιήσει τους ασθενείς σε υψηλές δόσεις, προκαλώντας δραματική ύφεση των συμπτωμάτων. Η πρώτη μελέτη η οποία ανέφερε τη βελτίωση των ασθενών με πάρκινσον ως αποτέλεσμα της θεραπείας με λεβοντόπα, δημοσιεύθηκε το 1968. Από τότε, έχει γίνει η κύρια θεραπεία για τα συμπτώματα παρκινσονισμού. Το 1969, ο Κοτζιάς κέρδισε το βραβείο Άλμπερτ Λάσκερ για την κλινική ιατρική έρευνα.

Άλλοι ερευνητικοί τομείς στους οποίους εργάστηκε, ήταν η εξακρίβωση της βιολογικής σημασίας των ιχνοστοιχείων και ιδιαίτερα του ψευδαργύρου, του καδμίου και του μαγγανίου, η μελέτη του μεταβολισμού του νευρικού συστήματος, η χρήση των ραδιοϊσοτόπων στην κλινική ιατρική και η παθογένεια της πρωτεϊνουρίας.

## Παραπομπές


## Πηγές
* National Academy of Sciences Biographical Memoir, από τον Vincwent P. Dole
* Δρ Γεώργιος Κ. Κοτζιάς (1918-1977): το «ιερόν τέρας» της Νευροφυσιολογίας του Σπ. Γερ. Μαρκέτου

## Εξωτερικοί σύνδεσμοι
*Γεώργιος Κοτζιάς στον ''Πανδέκτη'', του Εθνικού Ιδρύματος Ερευνών
* 

Κατηγορία:Ελληνοαμερικανοί επιστήμονες
Κατηγορία:Έλληνες ιατροί του 20ού αιώνα
Κατηγορία:Αμερικανοί νευροεπιστήμονες
Εθνική Πολιτοφυλακή (Ελλάδα)

Η **Εθνική Πολιτοφυλακή** (Ε.Π.) συγκροτήθηκε στις 11 Απριλίου 1944, με σκοπό την αστυνόμευση των περιοχών που βρίσκονταν υπό τον έλεγχο της Πολιτικής Επιτροπής Εθνικής Απελευθέρωσης (ΠΕΕΑ). Η σύσταση της υπηρεσίας έγινε κατόπιν απόφασης της Γραμματείας Εσωτερικών στη Βίνιανη, αντικαθιστώντας την Οργάνωση Περιφρούρησης Λαϊκού Αγώνα (ΟΠΛΑ), η οποία συνέχισε να υφίσταται.

Αρχηγός της υπηρεσίας της Εθνικής Πολιτοφυλακής ορίστηκε ο υποστράτηγος Παναγιώτης Νάσης, κατόπιν απόσπασης από τον Ελληνικό Λαϊκό Απελευθερωτικό Στρατό (ΕΛΑΣ), ενώ πολιτικός επίτροπος ορίστηκε ο δημοσιογράφος Βάσος Γεωργίου (εκείνη την εποχή χρησιμοποιούσε το ψευδώνυμο «Ρήγας Μαυροβουνιώτης»). 

Η υπηρεσία είχε ενεργό ρόλο στα Δεκεμβριανά. Έπειτα από παλινωδίες σχετικά με το μέλλον της Εθνικής Πολιτοφυλακής, η διάλυση της υπηρεσίας ήλθε το Φεβρουάριο του 1945.

## Διάρθρωση
Η επιχειρησιακή διάρθρωση της Εθνικής Πολιτοφυλακής ήταν η εξής

* Ανώτερη Διοίκηση Εθνικής Πολιτοφυλακής Πελοποννήσου (Α.Δ.Ε.Π.Π.), με διοικητή τον συνταγματάρχη Δημήτριο Ανδροβιτσανέα
* Ανώτερη Διοίκηση Εθνικής Πολιτοφυλακής Μακεδονίας (Α.Δ.Ε.Π.Μ.), με διοικητή τον συνταγματάρχη Ευάγγελο Κουκουδέα
* Ανώτερη Διοίκηση Εθνικής Πολιτοφυλακής Θεσσαλίας (Α.Δ.Ε.Π.Θ.), με διοικητή τον αντισυνταγματάρχη Δημήτριο Μπαλή
* Ανώτερη Διοίκηση Εθνικής Πολιτοφυλακής Ηπείρου (Α.Δ.Ε.Π.Η.), με διοικητή τον αντισυνταγματάρχη Λεωνίδα Σιωμάκο
* Ανώτερη Διοίκηση Εθνικής Πολιτοφυλακής Στερεάς Ελλάδας (Α.Δ.Ε.Π.Σ.Ε.), με διοικητή τον αντισυνταγματάρχη Θεοχάρη Σπαθή

## Δείτε επίσης

* Ελένη Παπαδάκη

## Παραπομπές


Κατηγορία:Ιστορία του Κομμουνιστικού Κόμματος Ελλάδας
Κατηγορία:Εθνικό Απελευθερωτικό Μέτωπο
Κατηγορία:Ελληνικές αντιστασιακές οργανώσεις
Κατηγορία:Πολιτική Επιτροπή Εθνικής Απελευθέρωσης
Νινγκμπό

Η **Νινγκμπό** (κινεζικά: 宁波, πινγίν: *Níngbō*) είναι πόλη-λιμάνι της επαρχίας Τσετσιάνγκ, στην ανατολική Κίνα. Η υποεπαρχιακού επιπέδου πόλη αριθμεί 7.605.689 κατοίκους, από τους οποίους 3,5 εκατομμύρια κατοικούν στον αστικό ιστό της Νινγκμπό. Βρίσκεται στο νότιο άκρο του κόλπου του Χανγκτσόου, στην Ανατολική Σινική Θάλασσα. Το λιμάνι της Νινγκμπό, το οποίο εκτείνεται σε πολλές τοποθεσίες, είναι ανάμεσα στα πιο πολυάσχολα του κόσμου και το μεγαλύτερο στην Κίνα όσον αφορά τον όγκο εμπορευμάτων.

## Παραπομπές


κατηγορία:Πόλεις της Κίνας
Where Are Your Keys?

Το **Where are your keys?** (WAYK) είναι μια διαδραστική τεχνική για την εκμάθηση γλωσσών άμεσα από τους τοπικούς ομιλητές. Βασίζεται σε μια προσέγγιση που χρησιμοποιεί τη χειρονομία και τη νοηματική γλώσσα για να διευκολύνει την άμεση επικοινωνία στη γλώσσα-στόχο. Η τεχνική αυτή εστιάζει στην προσέγγισή της ως διαδραστικό παιχνίδι ανάμεσα στον τοπικό και τον μαθητευόμενο ομιλητή, και έτσι είναι προτεινόμενο για τον μαθητευόμενο να επιλέξει έναν τοπικό ομιλητή, που δεν έχει εμπειρία στην εκμάθηση γλώσσας.

Η τεχνική έχει χρησιμοποιηθεί στη διδασκαλία των Alutiiq, Chinuk Wawa, Konkow, Kutenai, Mohawk, Ναβάχο, O'odham, Σκουάμις, Unaguax, Γαλλικών, Λατινικών, Κορεατικών, Τουρκικών και της Chickasaw σε δομές παρακίνησης για οικογένειες.

Το παιχνίδι εκπαιδεύει ομιλητές για την απόκτηση γλωσσικής ευχέρειας.

Σύμφωνα με το δημιουργό της τεχνικής Έβαν Γκάρντνερ, το Where Are Your Keys? βασίζεται εν μέρει στην τεχνική της "Συνολικής Φυσικής Ανταπόκρισης".

Το παιχνίδι βασίζεται σε επανειλημμένες ερωτήσεις και απαντήσεις, με μια σειρά από χειρονομίες. Αρχικά, ο μαθητής κάνει χειρονομίες για συγκεκριμένα, απτά αντικείμενα, όπως τα κλειδιά ή μια πέτρα, και στη συνέχεια αρχίζει να αφομοιώνει τα επίθετα. Ο μαθητής αποκρίνεται πάντα με πλήρεις προτάσεις. Η γλωσσικές χειρονομίες που χρησιμοποιούνται βασίζονται στην Αμερικανική Νοηματική γλώσσα.

Τα εργαστήρια Where Are Your Keys? για γλωσσική αφομοίωση έχουν λάβει χώρα στο Αμερικανικό-Ινδιανικό Ινστιτούτο Ανάπτυξης της Γλώσσας του Πανεπιστημίου της Αριζόνας, στο Πανεπιστήμιο του Στάνφορντ, στο Βορειοδυτικού Ινδικού College, στο Συνέδριο "Σώστε τη Γλώσσα Σας" το 2010 στο Βανκούβερ, στη Βρετανική Κολομβία, στο Βορειοανατολικό Συνέδριο για τη Διδασκαλία των Ξένων Γλωσσών, και το 2012, στο Μέριλαντ στη φθινοπωρινή διάσκεψη της Ένωσης Ξένων Γλωσσών, που πραγματοποιήθηκε στο Πανεπιστήμιο Notre Dame του Μέριλαντ.

Χρήστες αναφέρουν ότι η τεχνική Where Are Your Keys? μπορεί να χρησιμοποιηθεί με οποιαδήποτε γλώσσα για την οποία υπάρχει διαθέσιμος για βοήθεια κάποιος πρόθυμος με ευχέρεια στη γλώσσα φυσικός ομιλητής.

Από το 2012, είναι διαθέσιμο ένα podcast και το wiki σχετικά με την τεχνική, καθώς και online βίντεο και επίσημη ιστοσελίδα.

## Παραπομπές


## Εξωτερικοί σύνδεσμοι
*Where Are Your Keys? επίσημη ιστοσελίδα
*Περιγραφή της τεχνικής WAYK
*Where Are Your Keys? Wiki

Κατηγορία:Εφαρμοσμένη γλωσσολογία
Σαντόου

H **Σαντόου** (κινεζικά: 汕头市, πινγίν: *Shàntóu*) είναι πόλη νομαρχιακού επιπέδου στο ανατολικό Γκουανγκντόνγκ, στη νότια Κίνα. Σύμφωνα με την απογραφή του 2010, έχει συνολικό πληθυσμό 5.391.028 κατοίκων, από τους οποίους 5.330.764 κατοικούν στις έξι αστικές περιοχές του Σαντόου. Μαζί με τις κοντινές πόλεις Τζιεγιάνγκ και Τσαοτσόου, η μητροπολιτική περιοχή του Σαντόου, η οποία είναι γνωστή ως Τσαοσάν, έχει 11.635.577 κατοίκους.

Η Σαντόου τον 19ο αιώνα ήταν ένα από τα λιμάνια που δημιουργήθηκαν για το δυτικό εμπόριο και αργότερα έγινε μια από τις πρώτες ειδικές οικονομικές ζώνες της Λαϊκής Δημοκρατίας της Κίνας, οι οποίες δημιουργήθηκε τη δεκαετία του 1980. Το 1993 δημιουργήθηκε στην πόλη ζώνη ελεύθερου εμπορίου. Σήμερα αποτελεί το οικονομικό κέντρο του ανατολικού Γκουανγκτόνγκ και είναι έδρα του πανεπιστημίου του Σαντόου.

## Παραπομπές


κατηγορία:Πόλεις της Κίνας
Το Μαγικό Ταξίδι

Το ***Το Μαγικό Ταξίδι*** (γερμανικά: *Die Abenteuer von Pico und Columbus*, αγγλικά: *The Magic Voyage*) είναι μια γερμανική ταινία κινουμένων σχεδίων που κυκλοφόρησε το 1992 με εταιρεία παραγωγής την MS-Films και διανομή από την Bavaria Films. Επρόκειτο, για την εποχή που κυκλοφόρησε, ως η πιο ακριβή παραγωγή κινουμένων σχεδίων στη Γερμανία, με ακαθάριστα έσοδα ύψους 14.5 εκατομμυρίων δολαρίων.

## Ηθοποιοί

## Παραγωγή και κυκλοφορία
Η ταινία κυκλοφόρησε στη Γερμανία το 1992, τη χρονιά όπου η Αμερική γιόρταζε την 500ή επέτειο του διάσημου ταξιδιού του Χριστόφορου Κολόμβου. Άλλες ταινίες που κυκλοφόρησαν κατά η διάρκεια της περιόδου αυτής συμπεριλαμβάνουν το *1492: Χριστόφορος Κολόμβος*, το *Carry On Columbus* και το *Christopher Columbus: The Discovery*.
Αυτή την περίοδο, η ταινία ήταν η πιο ακριβή παραγωγή κινουμένων σχεδίων στη Γερμανία, με ακαθάριστα έσοδα ύψους 14.5 εκατομμυρίων δολαρίων. Κατά τη διάρκεια της κυκλοφορίας της σε κινηματογράφους, ο σκηνοθέτης και παραγωγός Michael Schoemann ανέφερε ότι η ταινία επρόκειτο να μιλάει για την ανακάλυψη της Αμερικής "από μια σατιρικότερη ματιά με σκοπό να διαφοροποιήσουμε καθαρά τους εαυτούς μας από τις υψηλόφρων απόψεις της ιστορίας ώστε να παρουσιάσουμε τον Κολόμβο ως έναν αγαπητό, γοητευτικό and σαστισμένο φιλόλογο".
O Phil Nibbelink ήταν ο σκηνοθέτης για τα κινούμενα σχέδια, ενώ οι Αμερικάνοι animators Stanley Green, Kevin Richardson, Rick Morrison και George Singer, ο Έλληνας παραγωγός κινουμένων σχεδίων Γιάννης Γεωργαρίου κι άλλοι συνέφεραν στο τμήμα κινουμένων σχεδίων. Η παραγωγή διήρκεσε για τρία χρόνια.

### Βίντεο
Στη Νότια Αμερική, η δεύτερη Αγγλική έκδοση μεταγλώττισης κυκλοφόρησε από την Hemdale Home Video στις 13 Δεκεμβρίου 1993. Η Image Entertainment έχει μεταφέρει την Αγγλική μεταγλώττιση της Hemdale στο DVD, το οποίο κυκλοφόρησε στις 28 Σεπτεμβρίου 1999.Η Audio Visual Home Video κυκλοφόρησε στην Ελλάδα την ταινία με Ελληνική μεταγλώττιση από τα studio της Audio Visual.

## Κριτική
Η ταινία έχει επικριθεί ευρέως από κριτικούς και το κοινό για την ασταθή ποιότητα animation, παραμυθένια πλοκή, τη μεταγλώττιση και το κακώς γραπτό σενάριο.

Κατηγορία:Γερμανικές ταινίες
Κατηγορία:Ταινίες του 1992
Κατηγορία:Γερμανόφωνες ταινίες
Κατηγορία:Αγγλόφωνες ταινίες
Κατηγορία:Γερμανικές ταινίες κινουμένων σχεδίων
Κατηγορία:Ταινίες κινουμένων σχεδίων του 1992
Μάχη της Σεβαστουπόλεως

Η **Μάχη της Σεβαστουπόλεως** διεξήχθη στη Σεβαστούπολη (συνήθως ταυτιζόμενη με την Ελαιούσα Σεβαστή στη Κιλικία, καθώς και το σημερινό Σουλούσαράι) το 692 μεταξύ της Βυζαντινής Αυτοκρατορίας και των Ομεϋαδών, οι οποίοι ευρίσκονταν υπό την ηγεσία του Χαλίφη Αμπντ αλ-Μαλίκ ιμπν Μαρουάν. Η μάχη έθεσε τέλος στην ειρήνη η οποία υφίστατο μεταξύ των δύο αυτών δυνάμεων από το 680.

Ο στρατός των Ομεϋαδών ευρισκόταν υπό την ηγεσία του Μουχάμμεντ ιμπν Μαρουάν. Οι Βυζαντινοί ευρίσκονταν υπό την ηγεσία του Λεόντιου και διέθεταν "ειδικό στράτευμα" αποτελούμενο από 30.000 Σλάβους υπό την ηγεσία του αρχηγού τους, Νέβουλου. Οι Ομεϋάδες, όντες αγανακτισμένοι με την καταπάτηση της συνθήκης, χρησιμοποίησαν αντίγραφα των κειμένων της ως λάβαρα. Παρά το γεγονός πως η μάχη φάνηκε να βαίνει υπέρ τον Βυζαντινών, η φυγή αριθμού άνω των 20.000 Σλάβων οδήγησε σε ήττα των Βυζαντινών. Πηγή αναφέρει πως ο Αυτοκράτορας Ιουστινιανός Β΄ προχώρησε σε σφαγή των εναπομείναντων Σλάβων, συμπεριλαμβανομένων γυναικών και τέκνων, στον Κόλπο της Νικομηδείας, ωστόσο σύγχρονοι ακαδημαϊκοί δεν την θεωρούν ως αξιόπιστη αναφορά.

## Παραπομπές


## Πηγές
* 
* 
* 

Σεβαστουπολη
Κατηγορία:Ιστορία των Νότιων Σλάβων
Σεβαστουπολη
Σεβαστούπολη
Κατηγορία:Μεσαιωνική Κιλικία
Κατηγορία:7ος αιώνας
Κατηγορία:Μάχες στη Μεσαιωνική Μικρά Ασία
Αναστάσιος Πετρόπουλος

Ο **Αναστάσιος Πετρόπουλος** είναι Έλληνας δικηγόρος και πολιτικός.

Διετέλεσε Υφυπουργός Εργασίας, Κοινωνικής Ασφάλισης και Κοινωνικής Αλληλεγγύης στην κυβέρνηση Αλέξη Τσίπρα.

## Βιογραφικά Στοιχεία
Γεννήθηκε στα Κρέστενα του Νομού Ηλείας το 1960.

Τελείωσε το εξατάξιο γυμνάσιο το 1977, εγκαταστάθηκε στην Αθήνα και εργάσθηκε τον πρώτο καιρό σε τράπεζα ως κλητήρας. Το 1983, αφού τελείωσε τη στρατιωτική του θητεία, ξεκίνησε τις σπουδές του και το 1988 αποφοίτησε από το Δημοκρίτειο Πανεπιστήμιο Θράκης της Νομικής Σχολής. 

Τον Φεβρουάριο 1989 τοποθετείται διευθυντής στο γραφείο του Γενικού Γραμματέα του Υπουργείου Υγείας Πρόνοιας και Κοινωνικών Ασφαλίσεων, στην οποία θέση έμεινε μέχρι και το 1991. Από το 1992 ασκεί μάχιμη δικηγορία σε θέματα εργατικού και κοινωνικοασφαλιστικού δικαίου. 

Το έτος 1998 προσελήφθη ως Μεσολαβητής του Οργανισμού Μεσολάβησης και Διαιτησίας (Ο.ΜΕ.Δ.) και το έτος 2004 ως Διαιτητής ασκώντας τα σχετικά καθήκοντα μέχρι το Νοέμβριο του 2011.

Από το έτος 2008 είναι διαχειριστής της δικηγορικής εταιρείας «Αναστάσιος Π. Πετρόπουλος και Συνεργάτες».

Είναι μέλος της εκπαιδευτικής ομάδας για την υλοποίηση σχεδίου επιμορφωτικών δράσεων του Κοινωνικού Πολύκεντρου για την ενίσχυση της διοικητικής ικανότητας των μελών Νομαρχιακών Τμημάτων και Ομοσπονδιών της ΑΔΕΔΥ στο Πρόγραμμα «Διοικητική Μεταρρύθμιση 2007 – 2013».

Διετέλεσε Πρόεδρος του Διεθνούς Κέντρου Μίκης Θεοδωράκης από το έτος 2006 και εργάστηκε για την εγκατάσταση ομώνυμου Μουσείου στη Ζάτουνα Αρκαδίας, όπου η Χούντα είχε εξορίσει τον Μίκη Θεοδωράκη το 1968.

Άρθρα του σχετικά με εργασιακά και κοινωνικοασφαλιστικά θέματα δημοσιεύονται τακτικά στον ημερήσιο και περιοδικό Τύπο, καθώς και σε νομικά περιοδικά. Είναι αρθρογράφος και συνεργάτης της Εφημερίδας των Συντακτών και διετέλεσε μέλος της συντακτικής ομάδας του κοινωνικοπολιτικού περιοδικού ΜΌΝΟ.

Στη δεύτερη κυβέρνηση Τσίπρα ανέλαβε το χαρτοφυλάκιο του Υφυπουργού Εργασίας, Κοινωνικής Ασφάλισης και Κοινωνικής Αλληλεγγύης με αρμοδιότητα τις Κοινωνικές Ασφαλίσεις. 

Στις εκλογές Ιουλίου 2019 ήταν υποψήφιος βουλευτής με τον ΣΥΡΙΖΑ στον Βόρειο Τομέα της Β' Αθηνών.

## Παραπομπές


Κατηγορία:Έλληνες δικηγόροι του 21ου αιώνα
Κατηγορία:Έλληνες υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης
Δημήτρης Τσαμκιράνης

O **Δημήτριος Τσαμκιράνης** (γενν: 1953, απέβ: 22 Ιουλίου 1974), ήταν Έλληνας Έφεδρος Αξιωματικός, ο οποίος έγινε γνωστός από την επιχειρησιακή αποστολή "Νίκη", στην Κύπρο, το 1974
. Γεννήθηκε στις Ελευθερές του νομού Καβάλας, και τα μαθητικά του χρόνια, τα εκπλήρωσε στην ομώνυμη πόλη. Στην συνέχεια, σπούδασε στις Ηνωμένες Πολιτείες Αμερικής, όμως οι μαθησιακές του προσπάθειες δεν σταμάτησαν εκεί, αλλά το 1973 τις διακόπτει για να υπηρετήσει στον Ελληνικό Στρατό, το ίδιο έτος.

## Η συμμετοχή του στην αποστολή "Νίκη"
Ο Τσαμκιράνης αποφασίζει να υπηρετήσει την πατρίδα του με τον θεσμό του Έφεδρου Αξιωματικού, στις Ειδικές Δυνάμεις, ως Καταδρομέας. Μετά την εισβολή των Τούρκων στην μεγαλόνησο της Κύπρου, η Α' ΜΑΚ (Α' Μοίρα Καταδρομέων) αποφασίζει να στείλει δυναμικό για ενίσχυση των Ελληνικών και Κυπριακών φίλιων δυνάμεων. Ο Τσαμκιράνης ως Δόκιμος τότε, συμμετέχει εθελοντικά στην αποστολή αυτή, μαζί με άλλους συναδέλφους του,  σε αεροεπιβατική επιχείρηση μεταφοράς προσωπικού με αεροσκάφη τύπου Nord Noratlas της Πολεμικής Αεροπορίας από την Ελλάδα στην Κύπρο την νύχτα της 21ης με 22ης Ιουλίου 1974. Η αποστολή "Νίκη", είχε χαρακτηριστεί ως "επικίνδυνη αποστολή", που όντως έφερε τις αρνητικές συνέπειες. Καταρρίφθηκαν δυο αεροσκάφη, όπου το ένα πριν προσγειωθεί στο αεροδρόμιο της Λευκωσίας, είχε χτυπηθεί από πυρά του Κυπριακού Στρατού Ξηράς, όπου απεβίωσε στην ηλικία των 21.
Το 2008, ανακαλύπτονται τα οστά του και κηδεύονται στην πόλη της Καβάλας.

## Διακρίσεις
Προς τιμήν του Τσαμκιράνη, χτίστηκε μνημείο στις Ελευθερές, ενω ο τόπος αυτός κάθε χρόνο διοργανώνει αγώνα δρόμου που ονομάζεται "Τσαμκιράνεια", με τερματισμό στο μνημείο του Τσαμκιράνη.

## Παραπομπές


Κατηγορία:Έλληνες αξιωματικοί επίλεκτων δυνάμεων
Κατηγορία:Τουρκική εισβολή στην Κύπρο
Boeing 80

Το **Boeing 80** ήταν αμερικανικό αεροσκάφος της δεκαετίας του 1920. Διέθετε τρεις μηχανές και δύο πτερύγια και κατασκευάστηκε από την εταιρία Boeing Airplane για τις αερογραμμές της Boeing. Η αποστολή του 80 ήταν να μεταφέρει με επιτυχία αερομηνύματα καθώς και επιβάτες σε προγραμματισμένες πτήσεις.

## Τεχνικά χαρακτηριστικά
Η πρώτη πτήση πραγματοποιήθηκε στις 27 Ιουλίου του 1928. Είχε έκταση μήκος μέτρα, ενώ το ύψος του ήταν περίπου 17,56 μέτρα. Το καθαρό του βάρος ήταν περίπου 7937,86 kg και μπορούσε να φτάσει μέχρι 222,08 km/h. Το μέγιστο υψόμετρο που έφτανε ήταν τα 4267,2 μέτρα, ενώ μπορούσε να μεταφέρει 3 άτομα προσωπικό, 18 επιβάτες και 407,32 kg εμπόρευμα.
Ο θάλαμος του αεροσκάφους ήταν κατασκευασμένος από συγκολλημένο χάλυβα, καλυμμένο με ύφασμα. Τα πτερύγια του ήταν αφαιρέσιμα, έτσι ώστε να χωράει σε υπόστεγα.

## Εκδόσεις του Boeing 80
* Model 80 - αρχική έκδοση από τη μηχανή Pratt & Whitney Wasp
* Model 80A - με βελτιωμένη αεροδυναμική με μηχανή Pratt & Whitney Hornet
* Model 80A-1 - έκδοση με αναθεωρημένη ουρά
* Model 80B-1 - ίδιο με το μοντέλο 80Α, να ανοικτό κατάστρωμα πτήσης
* Model 226 - Μοντέλο του 80A τροποποιημένο για να εκτελεί μεταφορές για την Standard Oil.

## Δείτε επίσης
### Άλλα αεροσκάφη της Boeing
*Boeing 727
### Παρεμφερείς σχεδιάσεις άλλων εταιρειών
*Hawker Siddeley Trident
*McDonnell Douglas DC-9
*Tupolev Tu-154

## Εξωτερικοί σύνδεσμοι

*Boeing.com 80 Family
*museumofflight.org 80Α 

Κατηγορία:Πολιτικά αεροσκάφη
080
In the Shadows

**In the Shadows** είναι ο τίτλος του τρίτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 6 Ιουνίου του 1993 μέσω της δισκογραφικής εταιρείας Metal Blade Records.

Η ηχογράφηση του πραγματοποιήθηκε στο Sound Lab του Ντάλας από τον Φεβρουάριο ως τον Απρίλιο του 1993, με παραγωγούς τον Τιμ Κίμσεϊ και τον Μπράιαν Σλάγκελ σε συνεργασία με μέλη των Mercyful Fate. Αυτός ήταν ο πρώτος δίσκος του συγκροτήματος του οποίου το στιχουργικό περιεχόμενο δεν είχε να κάνει με τον αποκρυφισμό και τον σατανισμό, αλλά όλα τα κομμάτια αποτελούσαν μία ιστορία τρόμου.

Τα τύμπανα στο άλμπουμ έπαιξε ο Μόρτεν Νίλσεν, αν και στο εσώφυλλο αναφέρεται ως ντράμερ ο Σνόουι Σο. Για την προώθηση του άλμπουμ γυρίστηκαν βίντεο κλιπ για τα κομμάτια "*Egypt*" και "*The Bell Witch*".

Σε μερικές εκδόσεις του δίσκου συμπεριλαμβάνεται η επανεκτέλεση του "*Return of the Vampire*" με τον Λαρς Ούλριχ στα τύμπανα, ενώ στην επανέκδοση του 1997 συμπεριλήφθηκε η ζωντανή εκτέλεση του "*Egypt*" από το ΕΡ "*[[The Bell Witch]]*".

## Τραγούδια

## Μέλη των Mercyful Fate
Η σύνθεση του συγκροτήματος κατά την ηχογράφηση του "***In the Shadows***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **Τίμι Χάνσεν** - *[[μπάσο]]*
* **Μόρτεν Νίλσεν** - *[[τύμπανα]]*
* **Σνόουι Σο** - *[[τύμπανα]]*
* **Τζον Μάρσαλ** - *[[τσέμπαλο]], [[τύμπανα]]*
* **[[Λαρς Ούλριχ]]** - *[[τύμπανα]]*

## Παραπομπές


## Πηγές
* Mercyful Fate “In The Shadows” | King Diamond & Mercyful Fate
* In the Shadows - Mercyful Fate | Songs, Reviews, Credits | AllMusic
* Mercyful Fate - In the Shadows - Encyclopaedia Metallum: The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1993
The Bell Witch

**The Bell Witch** είναι ο τίτλος του EP σινγκλ του δανέζικου heavy metal συγκροτήματος Mercyful Fate, το οποίο κυκλοφόρησε στις 27 Ιουνίου του 1994  μέσω της δισκογραφικής εταιρείας Metal Blade Records.

Τα δύο πρώτα κομμάτια του ΕΡ προέρχονται από το άλμπουμ "*[[In the Shadows]]*" που είχε κυκλοφορήσει τον Ιούνιο του 1993, ενώ τα υπόλοιπα τέσσερα τραγούδια ηχογραφήθηκαν κατά την περιοδεία του δίσκου και την εμφάνιση των Mercyful Fate στο The Palace του Λος Άντζελες στις 8 Οκτωβρίου 1993.

Το 2008, το ΕΡ επανεκδόθηκε σε μορφή 12" δίσκου βινυλίου στον περιορισμένο αριθμό των πεντακοσίων αντιτύπων από την Night of the Vinyl Dead Records.

## Τραγούδια

## Μέλη των Mercyful Fate
Η σύνθεση του συγκροτήματος κατά την ηχογράφηση του "***The Bell Witch EP***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **Τίμι Χάνσεν** - *[[μπάσο]]*
* **Σνόουι Σο** - *[[τύμπανα]]*
* **[[Σάρλι Ντ' Άντζελο]]** - *[[μπάσο]] στις ζωντανές ηχογραφήσεις*

## Παραπομπές


## Πηγές
* Mercyful Fate “The Bell Witch” | King Diamond & Mercyful Fate
* Bell Witch - Mercyful Fate | Songs, Reviews, Credits | AllMusic
* Mercyful Fate - The Bell Witch - Encyclopaedia Metallum - The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1994